Digitale rot - Wikipedia
'n Laserskyf (CD)
Digitale rot is die verval van digitale data, een van die probleme van ons huidige tyd. Die oermense het 'n beter media gehad as wat ons tans het, omdat dit tienduisende jare oorleef het!
Ons huidige media, vernaamlik die DVD en CD, hou maar sowat 10 tot 20 jaar, maar party daarvan kan al na 'n tyd van 6 maande probleme gee. Hardeskywe is ook 'n moontlikheid vir databerging, maar hulle is redelik vatbaar vir beskadiging deur meganiese probleme. Die nuwe RAID-tegnologie, waar die inligting deur duplikasie gelyktydig oor 'n aantal (twee of meer) hardeskywe gestoor word is 'n oplossing vir belangrike data, maar dit sal ook een of ander tyd 'n rugsteunkopie nodig kry, omdat dit nog steeds as gevolg van virusse en uitwissing (opsetlik of per ongeluk) in gevaar is.
Hiervoor is die inligting tot tyd en wyl vir datasekuriteit op databande gestoor, alhoewel huidige hardeskyf grotes 'n voltydse operasie vir databerging nodig sal maak wat meer sal kos om 'n ekstra stel hardeskywe aan te skaf. Dus word al baie hardeskywe op ander hardeskywe vir veiligheid geberg.
'n Blywende datastoor – 'n kristalstruktuur – word tans in Duitsland deur Dr. Cornelia Denz ontwikkel. Dit maak gebruik van hologramme wat met behulp van 'n laserstraal in die kristal geskryf kan word.